Беседа:Енцо Ойос

message: @Carbonaro.
Здравейте! Виждам, че сте поставили шаблон за значимост на страницата, а в нея съм сложил два независими един от друг източника, които говорят само и единствено за обекта, а не бива споменат тривиално. Та, тъй като съм все още сравнително нов в Уикипедия, бихте ли ми дали идея какво още трябва да се добави, така че да се докаже значимост на страницата и тя да не бъде изтривана? Благодаря Ви предварително! Bozhidar7 (беседа) 09:42, 20 юли 2023 (UTC)
replies: text: Здравей, @Bozhidar7. В Wikipedia имаме т.нар. правило за значимост на хора. За да оцелее една статия, личността трябва да е била обект на медийно признание, да има широки приноси, които да са оставили трайна следа, и да е значима фигура в своята област. Алтернативни проверки, които могат да бъдат направени, са дали след 100 години човек, който не е пряко свързан с личността, ще намери статията за полезна. С други думи, Wikipedia не е футболен справочник. Едно е да пишем за Христо Стоичков или за Лео Меси, но конкретно за Енцо Ойос (нищо против човека, разбира се) към момента той има само 4 гола, сравнително млад футболист, на когото може би тепърва предстои покоряването на върховете. Времето ще покаже дали ще заслужи мястото си в световните класации (и съответно в Wikipedia), или ще бъде забравен – дори не става ясно от текста да има някакви особени приноси. Обърни внимание и че статии за този футболист в другите езикови версии на проекта няма. Carbonaro. (беседа) 10:45, 20 юли 2023 (UTC)
replies: text: :Разбирам гореизложеното от Вас, само към едно нещо съм скептичен - начинът за проверка със 100-те години - ако следваме логиката, то 90% от спортните страници (говоря за тях, тъй като главно по тях съм компетентен, но предполагам че и в други сфери има много такива) трябва да бъдат изтрити, т.е. начинът е много субективен! Благодаря Ви за отговора! Bozhidar7 (беседа) 11:45, 20 юли 2023 (UTC)
replies: text: ::Разбира се, това е субективен подход и обикновено не се прилага. Идеята е, че трябва добре да се обмисли колко значима е дадена личност, за да сме сигурни, че изявата ѝ ще се помни дълго. Carbonaro. (беседа) 13:27, 20 юли 2023 (UTC)

text: ::Bozhidar7,  не съм съгласен за 90% от спортните страници, но определено поне 60% от страниците за футболисти трябва да бъдат изтрити. Уикипедия не е каталог нито справочник както ясно е записано в т.8 на У:НЕЕ. Задайте си въпроса и по друг начин: С какво този футболист е по-значим от който и да е представител на друга професия? С какво Енцо Ойос е по-значим от всички директори на училища в България например? С какво е по-значим от всички пилоти на самолети в гражданската авиация? С какво е по-значим от всички кардиохирурзи и т.н.? Да не би да трябва да се учи повече и по-дълго за ритане на топката и тази професия да има по-голямо значение от всички други? Сале (беседа) 14:05, 20 юли 2023 (UTC)

text: ::Bozhidar7, между другото прави впечатление че всичките Ви приноси са по темата футбол. Силно се надявам да сте наясно, че футбол не е синоним на спорт и че има много други спортове и спортисти. При това ако говорим за български спортисти има много такива с многократно по-значими постижения от тези на 90% от българските футболисти (вкл. тези на чужденците играещи в България). Сале (беседа) 14:09, 20 юли 2023 (UTC)
replies: text: :::Така е, никъде не съм казвал че футболът е единственият спорт и уважавам всички други спортове, но съгласете че ако цял живот сте се занимавали с футбол е много трудно да създавате съдържание на тема "биатлон" например, затова всичките ми приноси са там, понеже смея да твърдя че съм компетентен по тази тема и за мен не е нормално да редактирам и създавам съдържание върху теми от които не разбирам. Относно българските спортисти с големи постижения, не отричам че има много такива с много по-големи постижения от много футболисти, но отново казвам, че няма как да създам страница за заслужил български биатлонист например, ако не разбирам изобщо от този спорт Bozhidar7 (беседа) 14:14, 20 юли 2023 (UTC)
replies: text: ::::А относно страниците за футболисти, предимно състезаващи се или състезавали се в родната Първа лига, смея да твърдя че в ситуацията на все по-голямо привличане на чужденци и налагане на млади момчета, които са непознати за широката общественост, страниците които създавам са от много голяма помощ на всички родни футболни фенове, които искат да се запознаят със своите любимци и не смятам, че страниците, които създавам с много труд заслужават цялото това отричане и заклеймяване, имайки предвид целта за която биват създадени, а тя е изложена по-горе. Но разбирам и вашите аргументи. Вярвам че целите и идеите и на мен, и на Вас са да направим едно по-удобно и по-приятно кътче в интернет за всички! Bozhidar7 (беседа) 14:19, 20 юли 2023 (UTC)
replies: text: :::::Bozhidar7,

text: :::::Точно тук е основният проблем! Пак ще Ви обърна внимание на У:НЕЕ и У:ЗХ и У:ЗОК. Ако четете внимателно ще видите че Уикипедия не е място за популяризиране на неизвестни личности също както не е място за реклама на неизвестни фирми. Дори т.2 от У:БИСФ казва че статии без независими източници които могат да бъдат разглеждани като опит за създаване посредством Уикипедия на несъществуваща до този момент публичност подлежат на незабавно изтриване. Сале (беседа) 14:38, 20 юли 2023 (UTC)

text: ::::Bozhidar7, какво Ви пречи да създадете статия за биатлон? Защо не пробвате? Биатлонът е изключителен спорт в който България има много солидни постижения в световен план.

text: ::::Съвсем добронамерено Ви съветвам да преосмислите тази своя нагласа. В Уикипедия няма ценз. Всеки може да пише за всичко стига да е достатъчно внимателен към детайлите и най-вече да цитира благонадеждни източници. Няма нужда да сте бил космонавт за да пишете за МКС например нито да сте архитект за да пишете за известни сгради нито да сте музикант за да пишете за Моцарт или Ед Шийрън. В известен смисъл дори е препоръчително да стоите встрани от темите които са ви най-близки особено ако е професионално. Причината е във фундаменталното изискване на Уикипедия за неутралност. Много по-трудно е човек да бъде неутрален по професионалните си теми. Сале (беседа) 14:30, 20 юли 2023 (UTC)
thread_title:  Изтриване